বেলাকোবা রেঞ্জের রেঞ্জ অফিসার সঞ্জয় দত্ত বলেন, “ডিলাক্স বাসটি মণিপুর থেকে বিহার যাচ্ছিল। আমাদের কাছে খবর আসে যাত্রী সেজে নতুন কায়দায় বাসের ছাদে দামী আসবাবপত্র পাচার করা হচ্ছে। আমরা ময়নাগুড়ির ঝাঝাঙ্গি এলাকা থেকে বাসটির পিছনে ধাওয়া করে জলপাইগুড়ি শিলিগুড়িগামী জাতীয় সড়কের ফাটাপুকুর এলাকায় বাসটিকে আটক করি। দেখা যায়, বাসের ছাদে কাঠ রেখে তার উপরে লাগেজ চাপিয়ে দেওয়া হয়েছে। এরপর যাত্রীদের বাস থেকে নামিয়ে অন্য বাসে উঠিয়ে দেওয়া হয়। বাসের ছাদ ও লাগেজ বক্স থেকে প্রচুর পরিমাণে শাল, টিক, সেগুন কাঠের কারুকার্য করা মূল্যবান কাঠের খাট, দরজার অংশ সহ আসবাবপত্র উদ্ধার করা হয় বলে জানান সঞ্জয়বাবু।”